CELEX: C2006/331/12
Language: da
Date: 2006-12-30 00:00:00
Title: Sag C-97/05: Domstolens dom (Første Afdeling) af 14. december 2006 — Mohamed Gattoussi mod Stadt Rüsselheim (anmodning om præjudiciel afgørelse fra Verwaltungsgericht Darmstadt, Tyskland) (Euro-Middelhavsaftalen — tunesisk arbejdstager, der har tilladelse til at opholde sig i en medlemsstat og til dér at udøve erhvervsvirksomhed — princip om forbud mod forskelsbehandling for så vidt angår arbejdsvilkår, aflønning og afskedigelse — begrænsning af en opholdstilladelses gyldighedsperiode)

30.12.2006   
            
            
               DA
            
            
               Den Europæiske Unions Tidende
            
            
               C 331/8
            
         Domstolens dom (Første Afdeling) af 14. december 2006 — Mohamed Gattoussi mod Stadt Rüsselheim (anmodning om præjudiciel afgørelse fra Verwaltungsgericht Darmstadt, Tyskland)
   (Sag C-97/05) (1)
   
   (Euro-Middelhavsaftalen - tunesisk arbejdstager, der har tilladelse til at opholde sig i en medlemsstat og til dér at udøve erhvervsvirksomhed - princip om forbud mod forskelsbehandling for så vidt angår arbejdsvilkår, aflønning og afskedigelse - begrænsning af en opholdstilladelses gyldighedsperiode)
   (2006/C 331/12)
   Processprog: tysk
   Den forelæggende ret
   Verwaltungsgericht Darmstadt
   Parter i hovedsagen
   
      Sagsøger: Mohamed Gattoussi
   
      Sagsøgt: Stadt Rüsselheim
   Sagens genstand
   Anmodning om præjudiciel afgørelse — Verwaltungsgericht Darmstadt — fortolkning af artikel 64 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side (EFT L 97, s. 2) — tunesisk arbejdstager, der har beskæftigelse i en medlemsstat — ligebehandling for så vidt angår arbejdsvilkår og løn — begrænsning af varigheden af opholdstilladelsen, hvilket bringer arbejdstagerens beskæftigelse til ophør
   Konklusion
   Artikel 64, stk. 1, i Euro-Middelhavsaftalen af 17. juli 1995 om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, undertegnet i Bruxelles den 17. juli 1995 og godkendt på Det Europæiske Fællesskabs og Det Europæiske Kul- og Stålfællesskabs vegne ved Rådets og Kommissionens afgørelse 98/238/EF/EKSF af 26. januar 1998, skal fortolkes således, at den kan have virkninger for en tunesisk statsborgers opholdsret på en medlemsstats område, når vedkommende af denne medlemsstat er meddelt en behørig tilladelse til at udøve erhvervsvirksomhed på dens område for en periode, der overstiger opholdstilladelsens gyldighedsperiode.
   
      (1)  EUT C 106 af 30.4.2005.